
Jedan halifa je jednoga petka držao hutbu (govor) na minberu, pa su ga ljudi čuli kada je povikao: O Sarija, prema brdu!“ Ko je bio taj halifa? Ko je taj Sarija? I šta se tada desilo?


* 
* 
* 
* 
* 
* 
* 

 
Ko je bio Sarija kojeg je dozivao Omer r.a?

***[Ashab](https://pitajucene.com/search/ashab/questions/ "Pretraži pitanja o ashabima")*** koji je držeći hutbu povikao: „O Sarija, prema brdu!“ bio je halifa, vladar pravovjernih, Omer ibn El-Hattab, r. a., a Sarija je bio jedan od vojskovođa kojega je Omer, r. a., poslao na čelu muslimanske vojske na Irak. Njegovo ***[ime](https://pitajucene.com/search/ime/questions/ "Pretraži pitanja o imenima")*** je Sarija ibn Zunejm, r. a.


Jednoga petka dok je u Medini držao hutbu, Omer, r. a., je sa minbera iznenada povikao: „O Sarija, prema brdu (zaštiti se brdom)!“ Ljudi se začudiše šta mu bi. Poslije namaza ga odmah upitaše o tome što je rekao, a on im odgovori da mu je otkriveno (pokazano) da je Sarija ibn Zunejm opkoljen neprijateljskom vojskom, pa ga je upozorio da se zakloni uz jedno brdo kako ga neprijatelj ne bi opkolio sa svih strana. Sarija, r. a., je čuo Omera, r. a., i požurio je sa vojskom do obližnjeg brda, te se tako zaštitio od neprijatelja.


Iz fetvi i predavanja šejha Muhammeda ibn Saliha el-Usejmina


